Keskustelu:Energiansäästölamppu

message: *Arkistoidut kommentit: Arkisto1

message: Perusteluja välillä artikkelissa olleisiin väitteisiin liittyen: 
"Hehkulamput tuottavat lämpöä, mutta eivät merkittävissä määrin." Hehkulamppujen lämmitysvaikutus on yli 95% sähköverkosta otetusta energiasta, katso esim. artikkeli hehkulamppu.
"Kukaan ei säädä pattereitaan pienemmälle sytytettyään hehkulamput." Osassa vanhoja taloja toki näin. Mutta suuressa osassa pohjoismaisia rakennuksia on kuitenkin termostaatit, jotka hoitavat lämpötilan säädön sen mukaan, mikä on lämmityksen tarve esim. huonetilassa olevan hukkalämmön mukaan. Tällaisten rakennusten osuus rakennuskannasta myös lisääntyy, kun rakennuksiin tulee lisää nykyaikaista lämmitystekniikkaa. --Aulis Eskola 9. maaliskuuta 2009 kello 11.19 (EET)
replies: text: : Termostaatit olivat toinen kahdesta syystä, miksi poistin tuon väitteen. Sen lisäksi voisi aivan kirkkain silmin väittää, että hehkulamput säästävät energiaa, koska kukaan ei säädä pattereitaan suuremmalle sammutettuaan hehkulamput. --Care 13. maaliskuuta 2009 kello 10.38 (EET)

text: Tästäkö vielä väännetään kättä? Kyllä kai se nyt on melko lailla selvää että kun rakennuksen vaipan sisään tuodaan lämpöä esimerkiksi hehkulampun hukkalämmön muodossa se vähentää muuta lämmöntuottotarvetta. Korvamerkittyä lämpöä ei ole. Tuo "hehkulamput eivät tuota lämpöä merkittävissä määrin" käy suoranaisesta vitsistä. Terv. --Riisipuuro 9. maaliskuuta 2009 kello 11.46 (EET)-- (Äh, onhan tuossa yllä aivan asiallisia pointteja molemmin puolin. Kysymys energiansäästöstä palautunee lähinnä lähteistä löytyvään tietoon ja lähteiden asianmukaisuuteen: löydetäänkö sopivaa vertailulaskelmaa. Lämpöteknisesti hehkulamppujen käytön periaate on kyllä kuitenkin mainitsemani. Terv. --Riisipuuro 9. maaliskuuta 2009 kello 11.59 (EET))
thread_title: Perusteluja lämmityshyödystä

message: Poistin artikkelin loppuun liitetyn käyttäjän näkemyksen asioista, jotka on jo esitetty lähteistettynä Kustannukset ja ympäristö -osiossa. Lisäksi siivosin kyseisestä osiosta pois Auliksen vierastamat Osram-viittaukset ja tiivistin, toivon mukaan myös selkeytin osion tekstiä.
Arkistoin myös vanhat keskustelukommentit, joita oli varsin paljon. Toivon, että jatkossa arvon keskustelijat muistavat, että tällä keskustelusivulla ei ole tarkoitus keskustella energiansäästölamppujen eikä myöskään hehkulamppujen ominaisuuksista, eikä varsinkaan omista näkemyksistä niihin liittyen. Sen sijaan tarkoitus on keskustella artikkelin kehittämisestä lähteiden pohjalta. Luonnollisesti omat mielipiteet eivät kuulu myöskään artikkeliin, vaan niiden paikka on täällä. -- Piisamson 9. maaliskuuta 2009 kello 17.07 (EET)
replies: text: Niin, pitäisi aina palata siihen, miten artikkelia parannettaisiin, vaikka luonnontieteilijöillä on intoa ampua alas villeimpiä väitteitä. Aamulehdessä pyörii myös testiä, jonka yhteydessä tulee varmaankin esiin käypiä lähteitä , joten kannattaa seurata. (Testi itsessään tapahtuu yksittäiskappaleille, joten se on lähtökohtaisesti epäluotettava.) --Aulis Eskola 9. maaliskuuta 2009 kello 21.26 (EET)
thread_title:  Artikkelin kehittämisestä ja keskustelusta 

message: Siirretty neuvontaan -- Piisamson 24. marraskuuta 2009 kello 19.38 (EET)
thread_title:  Lamppujen todellinen kestoikä 

message: Lämpiminä aikoina säästetään myös tilojen ilmaistoinnissa, kun hehkulamppujen tuottamaa hukkalämpöä ei tarvitse siirtää pois rakennuksesta Onko tälle väitteelle joku lähde? Jos ajatellaan Suomea, ilmastointi tuskin on vielä merkittävä kustannus ja muutenkin valoa tarvitaan silloin kun aurinko ei paista. 82.181.255.231 24. marraskuuta 2009 kello 19.52 (EET)
replies: text: Lähde löytyy varmasti. Artikkeli ei ajattele yksinomaan Suomea, sillä tämä on suomenkielinen Wikipedia, ei Suomen Wikipedia. Suurin osa maailman asukkaista taitaa asua alueilla, joilla ilmastointia tarvitaan yhtä usein tai useammin kuin lämmitystä. Mutta koitetaan toki etsiä hyvä lähde asialle, ettei tarvitse minun näkemykseeni luottaa. -- Piisamson 24. marraskuuta 2009 kello 21.28 (EET)
thread_title:  Kustannukset ja Ympäristö 

message: Yleisesti sanalla kait tarkoitetaan "pienloistelamppua" - pistin sen artikkeliin ensisijaiseksi määritelmäksi. Olisko lähteitä tuolle laajemmalle sanan käytölle eli "hehkulamppua säästeliäämmät lamput"? --Aulis Eskola (keskustelu) 22. elokuuta 2012 kello 22.34 (EEST)
replies: text: Yleiskielessä taidetaan tarkoittaa kaikkia säästäviä lamppuja. Pienloistelamppu ehkä enemmänkin markkinointinimi. 193.210.194.192 9. helmikuuta 2023 kello 05.52 (EET)
thread_title:  Mikä on "energiansäästölamppu"?